b'\n_START_ARTICLE_\n\xc3\x98stkarelske koncentrationslejre\n_START_PARAGRAPH_\nDe \xc3\xb8stkarelske koncenttrationslejre var s\xc3\xa6rlige interneringslejre i de omr\xc3\xa5der af Sovjetunionen, der var besat af den Finland under Forts\xc3\xa6ttelseskrigen. Lejrene blev organiseret af den finske milit\xc3\xa6r administrations \xc3\xb8verstkommanderende Carl Gustaf Mannerheim. Lejrene havde som form\xc3\xa5l at tilbageholde lejrfangerne for en fremtidig udveksling med finsktalende fra Rusland. D\xc3\xb8deligheden blandt fangerne i lejrene var h\xc3\xb8j p\xc3\xa5 grund af hungersn\xc3\xb8d og sygdomme.\n_START_SECTION_\nDen russiske befolkning\n_START_PARAGRAPH_\nEt stort antal sovjetiske civile blev interneret i koncentrationslejrene, heriblandt russiske kvinder, unge, b\xc3\xb8rn og \xc3\xa6ldre. N\xc3\xa6sten alle m\xc3\xa6nd og kvinder i den arbejdsdygtige alder var enten blevet indkaldt til Den R\xc3\xb8de H\xc3\xa6r eller evakueret. Kun en tredjedel af den oprindelige befolkning p\xc3\xa5 470.000 var forblevet da den finske h\xc3\xa6r besatte \xc3\x98stkarelen, halvdelen af dem var karelere. Omkring 24.000 (30\xc2\xa0%) af den resterende russiske befolkning blev indesp\xc3\xa6rret i koncentrationslejrene. Sekstusinde af dem var sovjetiske flygtninge, der blev fanget mens de ventede p\xc3\xa5 transport over Onegas\xc3\xb8en, og 3.000 var fra den sydlige side af floden Svir. Form\xc3\xa5let med detentionen var angiveligt at sikre omr\xc3\xa5det bag frontlinjerne mod partisanangreb. Den f\xc3\xb8rste af lejrene blev oprettet den 24. oktober 1941 i Petrosavodsk. I l\xc3\xb8bet af for\xc3\xa5ret og sommeren 1942 d\xc3\xb8de 3.500 fanger af underern\xc3\xa6ring. D\xc3\xb8dstallet svarede 13,8% af de indsatte, mens det tilsvarende tal for den frie befolkning i de besatte omr\xc3\xa5der var 2,6% og for selve Finland 1,4%. I den sidste halvdel af 1942 faldt antallet af tilbageholdte hurtigt til 15.000, efter nogle fanger var blevet frigivet eller blevet tvangsforflyttet til "sikre" landsbyer eller arbejdslejre. Af de resterende internerede d\xc3\xb8de 500 i l\xc3\xb8bet af de sidste to \xc3\xa5r af krigen. I de f\xc3\xb8lgende \xc3\xa5r tilbageholdt de finske myndigheder flere tusinde civile fra omr\xc3\xa5der med rapporteret partisanvirksomhed, men da forflyttningerne fortsatte forblev det samlede antal indesp\xc3\xa6rrede p\xc3\xa5 13.000-14.000. Af de samlede godt 20.000 indsatte ansl\xc3\xa5s det samlede antal d\xc3\xb8dsfald i koncentrationlejrene til 4.000-7.000, hovedsagelig af sult i l\xc3\xb8bet af for\xc3\xa5ret og sommeren 1942.'